CELEX: C2006/331/02
Language: sk
Date: 2006-12-30 00:00:00
Title: Spojené veci C-485/03 až C-490/03: Rozsudok Súdneho dvora (druhá komora) zo 14. decembra 2006 – Komisia Európskych spoločenstiev/Španielske kráľovstvo (Štátna pomoc — Schéma pomoci — Nezlučiteľnosť so spoločným trhom — Lehota na vykonanie rozhodnutia Komisie — Zrušenie schémy pomoci — Pozastavenie ešte neposkytnutej pomoci — Vymáhanie poskytnutej pomoci — Absolútna nemožnosť výkonu)

30.12.2006   
            
            
               SK
            
            
               Úradný vestník Európskej únie
            
            
               C 331/1
            
         Rozsudok Súdneho dvora (druhá komora) zo 14. decembra 2006 – Komisia Európskych spoločenstiev/Španielske kráľovstvo
   (Spojené veci C-485/03 až C-490/03) (1)
   
   (Štátna pomoc - Schéma pomoci - Nezlučiteľnosť so spoločným trhom - Lehota na vykonanie rozhodnutia Komisie - Zrušenie schémy pomoci - Pozastavenie ešte neposkytnutej pomoci - Vymáhanie poskytnutej pomoci - Absolútna nemožnosť výkonu)
   (2006/C 331/02)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: F. Castillo de la Torre a J. L. Buendía Sierra, splnomocnení zástupcovia)
   
      Žalovaný: Španielske kráľovstvo (v zastúpení: N. Díaz Abad, splnomocnená zástupkyňa)
   Predmet veci
   Nesplnenie povinnosti členským štátom – Neprijatie v stanovenej lehote všetkých opatrení potrebných na dosiahnutie súladu s ustanoveniami článkov 2 a 3 rozhodnutia Komisie z 11. júla 2001 o schéme štátnej pomoci, ktorú Španielsko poskytlo podnikom z Álava vo forme daňovej úľavy vo výške 45 % z investícií [oznámené pod č. K(2001) 1759] (Ú. v. ES L 296, 2002, s. 1) – Daňové opatrenia historického územia Álava – Povinnosť vrátiť už poskytnutú pomoc a povinnosť zrušiť platby v budúcnosti
   Výrok rozsudku
   
               1.
            
            
               Španielske kráľovstvo si tým, že neprijalo v stanovenej lehote všetky opatrenia potrebné na dosiahnutie súladu s ustanoveniami článkov 2 a 3 každého z týchto rozhodnutí:
               
                           —
                        
                        
                           rozhodnutia Komisie 2002/820/ES z 11. júla 2001 o schéme štátnej pomoci, ktorú Španielsko poskytlo podnikom z Álava vo forme daňovej úľavy vo výške 45 % z investícií [neoficiálny preklad] (vec C-485/03),
                        
                     
                           —
                        
                        
                           rozhodnutia Komisie 2002/892/ES z 11. júla 2001 o schéme štátnej pomoci, ktorú Španielsko poskytlo niektorým novozaloženým podnikom v Álava [neoficiálny preklad] (vec C-488/03),
                        
                     
                           —
                        
                        
                           rozhodnutia Komisie 2003/27/ES z 11. júla 2001 o schéme štátnej pomoci, ktorú Španielsko poskytlo podnikom z Vizcaya vo forme daňovej úľavy vo výške 45 % z investícií [neoficiálny preklad] (vec C-487/03),
                        
                     
                           —
                        
                        
                           rozhodnutia Komisie 2002/806/ES z 11. júla 2001 o schéme štátnej pomoci, ktorú Španielsko poskytlo niektorým novozaloženým podnikom vo Vizcaya [neoficiálny preklad] (vec C-490/03),
                        
                     
                           —
                        
                        
                           rozhodnutia Komisie 2002/894/ES z 11. júla 2001 o schéme štátnej pomoci, ktorú Španielsko poskytlo podnikom z Guipúzcoa vo forme daňovej úľavy vo výške 45 % z investícií [neoficiálny preklad] (vec C-486/03) a
                        
                     
                           —
                        
                        
                           rozhodnutia Komisie 2002/540/ES z 11. júla 2001 o schéme štátnej pomoci, ktorú Španielsko poskytlo niektorým novozaloženým podnikom v Guipúzcoa [neoficiálny preklad] (vec C-489/03),
                        
                     nesplnilo povinnosti, ktoré mu vyplývajú z uvedených rozhodnutí.
            
         
               2.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 21, 24.1.2004.